stanford-oval/wikipedia huggingface dataset:
Termobaarinen pommi
Historia > Venäjä

Venäläisten termobaaristen lentopommien merkintä on ODAB (ven. объёмно-детонирующая авиабомба, Objomno-detonirujuštšaja aviabomba, "tilavuus-räjäytyspommi"). Merkinnän numero-osa kertoo pommin massan. Termobaarisia pommeja on ilmeisesti ainakin 500 kg:n ja 1500 kg:n suuruisina malleina. ODAB:t voidaan varustaa myös UMPK-muunnossarjalla, joka muuntaa ne kauemmaksi yltäviksi liitopommeiksi.
Lisäksi Venäjällä on termobaarisia räjähteitä laukaiseva tykistöase TOS-1.
Aiheesta muualla

Kuvia tai muita tiedostoja aiheesta Termobaarinen pommi Wikimedia Commonsissa
ODAB-500PMV -pommin malli MAKS-2009 -asemessuilla.
Tietoliikenteen häirintä

Tietoliikenteen häirintä on rikos, joka tarkoittaa tele- tai radioviestinnän häirintää tai estämistä. Esimerkiksi häiriköivien viestien lähettäminen Internetiin on tietoliikenteen häirintää. Rikoksesta on lievä ja törkeä tekomuoto. Tietoliikenteen häirinnästä voi Suomessa saada sakot tai enintään kahden vuoden vankeusrangaistuksen.
Roskaposti

Näkyvin tietoliikenteen häirinnän muoto, johon keskiverto internetin käyttäjä törmää päivittäin, on roskaposti. Roskaposti on mainosmuotoinen viesti, jolla halutaan tavoittaa mahdollisimman suuri yleisö erittäin halvalla. Suomen lainsäädännössä roskapostia käsittelevä lainkohta on sähköisen viestinnän palveluista annetun lain (7.11.2014/917) 24 luvun 200 §:n 1 momentti, jossa todetaan seuraavasti:
»Automatisoitujen soittojärjestelmien sekä telekopiolaitteiden, sähköpostiviestien, tekstiviestien, puheviestien, ääniviestien tai kuvaviestien avulla toteutettua suoramarkkinointia saa kohdistaa vain sellaisiin luonnollisiin henkilöihin, jotka ovat antaneet siihen ennalta suostumuksensa.»
Roskapostia vastaanottavat henkilöt eivät ole ilmoittaneet halukkuuttaan vastaanottaa mainosviestejä, vaan he vastaanottavat niitä tahtomattaan, koska sähköpostiosoite on jotakin kautta joutunut roskapostittajalle. (Listoja toimivista osoitteista myydään erittäin suurilla rahasummilla.) Valtaosa roskapostista tulee Yhdysvalloista, Kiinasta ja Venäjältä.
Aiheesta muualla

Tietoyhteiskuntakaari Finlex-sivustolla
Them Firewater Boyz Vol. 1

| Them Firewater Boyz, Vol>  1 David Banner |
| --- | --- | --- |

Studioalbumin tiedot
 Äänitetty : 1999 – 2000
 Julkaistu: 15. elokuuta, 2000
 Tuottaja(t): David Banner
 Tyylilaji: gangsta rap
 Levy-yhtiö: Big Face Records
David Bannerin muut julkaisut
|   | Them Firewater Boyz, Vol. 1 (2000) | Mississippi: The Album (2003) |
Them Firewater Boyz, Vol. 1 on rap-artisti David Bannerin ensimmäinen albumi, joka ilmestyi 15. elokuuta 2000.
Kappaleluettelo

| # | Nimi | Vierailevat artisti(t) | Aika |
| --- | --- | --- | --- |
| 1 | " Flickin' Twankies (Bonus Track)" | Burd, Boo, Kamikaze & Marcus | 1:22 |
| 2 | " Firewater Boyz (Radio)" | Thug Addict, Marcus. & Kamikaze | 5:14 |
| 3 | " Welcome To Jackson (Intro)" |  | 5:02 |
| 4 | " Pay Your Dues" | Kamikaze & Doberman Gang | 4:15 |
| 5 | " Twerk Something (Radio)" | Jazze Pha | 1:03 |
| 6 | " Living" | Kamikaze, Devin the Dude & Macaffey | 4:43 |
| 7 | " Lil Jones (Radio)" | Bone Crusher | 5:05 |
| 8 | " Akmil's Revenge (Interlude)" |  | 4:25 |
| 9 | " Get Crunk (Radio)" | Kamikaze & Pimp C | 4:53 |
| 10 | " Uh Huh" | Young Bleed | 4:26 |
| 11 | " My Little Cousin (Skit)" |  | 3:26 |
| 12 | " Trill" | Kamikaze | 3:15 |
| 13 | " Dope Popper" | Kamikaze & Boo | 3:55 |
| 14 | " If I Had A Choice (Radio)" | Fiend | 1:53 |
| 15 | " Whoomp! Whoompalude!" | Fiend | 3:01 |
| 16 | " NO! MO!!! (B*@TCH WHAT!!!!)" | J Da Groover & Mississippi Shawty | 4;15 |
| 17 | " Spazz Out" | Ras Kass | 7:12 |
| 18 | " Joe Smuckatelly (Interlude)" |  | 2:04 |
| 19 | " Ain't Nothing" | J Da Groova & Bone Crusher | 4:38 |
| 20 | " Firewater" | Kamikaze & N.O.R.E. | 7:12 |
| 21 | "Eulogy" | Polow, Bizzar, Fiend, Kamikaze, Bone Crusher, J Da Groova & Bohagan | 2:04 |
Tegova järv

| Tegova järv |
| --- | --- |
Valtiot:  Viro
Maakunnat:  Võrumaa
Kunnat:  Setomaan kunta
Koordinaatit:  57°56′42″N, 27°30′30″E
Vesistöalue ja valuma-alueen tietoja
Laskuoja:  oja Mädajõgeen 
Järvinumero:  VEE2129510
Mittaustietoja
Pinnankorkeus:  37,1 m  mpy. 
Pituus:  0,345 km  
Leveys:  0,08 km  
Rantaviiva:  0,829 km  
Pinta-ala:  2,1 ha  
Saaria:  ei saaria 
 fiTegova järv 
Tegova järv on Virossa Võrumaalla Setomaan kunnan Järvepään kylässä sijaitseva järvi.
Maantietoa

Järvi on 350 metriä pitkä, 80 metriä leveä, ja sen pinta-ala on 2,1 hehtaaria. Se sijaitsee maastossa olevassa painanteessa, joka on soistunut järven ympäriltä. Suon takia asutus sijaitsee kymmenien metrin päässä rantaviivasta. Itärannassa asuvat ovat ruopanneet kovalle rannalle asti ulottuvan kanavan uimista varten.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv). Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Etymologiaa

Vaikka nimestä on vanhoja kirjallisia mainintoja, ei sen selitys on varma. Nimi on esiintynyt esimerkiksi henkilönimenä eri kirjoitusmuodoissaan Tegota Thomas (1627), Thogowi Thomas (1630), Tegwa Thomas (1638) sekä Tegowa und Obliko Pustus (1684). Nimi esiintyy joko yksinäistalon tai pikkukylän nimenä Teggowa (1798, kylä), Teggowa (1839, karjamoisio), Tegowa Kersna (1850) ja  Teggowa (1875, karjamoisio). Järvi on myös mainittu lähteissä Озеро Дегово (Ozero Degovo, 1866). Tegova on ollut karttanimenä yksinästalolle ja siitä laajentuneelle pienelle Vatseliinalle kuuluneelle kylälle. Järven nimi on samaa alkuperää.
Vesistösuhteita

Tegova järv kuuluu Mädajõen valuma-alueeseen, jossa Mädajõgi on Võhandu jõen sivu-uoma. Järveen on johdettu kolme ojaa sen lähiympäristöstä ja heti sen takana sijaitsevalta suolta. Sen laskuoja yhtyy Mädajõgeen kilometrin päässä siitä. Yhtymäkohta sijaitsee 14 kilometrin päässä Võhandujõesta. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Tervasmäki

Ruskilantietä Tervasmäen kylässä.
Tervasmäki on Nakkilan kunnassa sijaitseva kylä. Se sijaitsee noin neljän kilometrin päässä kunnan keskustasta. Tervasmäessä on sijaitsee esimerkiksi kolmen kilometrin pituinen liikuntareitti ja vuonna 1916 valmistunut Tervasmäen koulu. Koulun toiminta loppui vuonna 1959. Vaikka Tervasmäen kylässä on lähinnä asuintaloja, sieltä löytyy myös yritystoimintaa. Kunnan alueella olevista yrityksistä siellä sijaitsevat esimerkiksi Finnmassa Ky sekä Nakkilan autohajottamo.
The Kids Aren’t Alright

| ”The Kids Aren't Alright” The Offspring |
| --- | --- | --- |

Singlen tiedot
 Albumilta: Americana
 Julkaistu: 31. elokuuta 1999
 Tuottaja(t): Dave Jerden
 Tyylilaji: punk rock
 Kesto: 03.02
 Levy-yhtiö: Columbia Records
The Offspringin muut singlet
| ”She's Got Issues” 1999 | ”The Kids Aren't Alright” 1999 | ”Totalimmortal” 2000 |
The Kids Aren`t Alright on yhdysvaltalaisen The Offspring -yhtyeen kappale ja kolmas single albumilta Americana. Se julkaistiin 31. elokuuta 1999.
Kappale kertoo nimensä mukaisesti nykynuorison muuttumisesta huonompaan suuntaan. Kappaleen nimi on viittaus The Whon kappaleeseen ”The Kids Are Alright”.
Kappalelista

"The Kids Aren't Alright"
"Pretty Fly (For A White Guy) (Live)"
"Walla Walla (Live)"
Joissakin versioissa on video kappaleelle "Pretty Fly (for a White Guy)". Toisissa on liveversio kappaleesta "Why Don't You Get A Job?".
Aiheesta muualla

Kappaleen musiikkivideo YouTubessa
The Offspring
| --- | --- |
Studioalbumit:   The Offspring  Ignition  Smash  Ixnay On The Hombre  Americana  Conspiracy Of One  Splinter  Rise and Fall, Rage and Grace  Days Go By  Let the Bad Times Roll  Supercharged 
EP:t:   Baghdad  They Were Born to Kill  Club Me  A Piece of Americana  Summer Nationals 
Kokoelmat:   The Offspring Collection  Greatest Hits  Happy Hour! 
Singlet:   "I'll Be Waiting/Blackball"  "Come Out and Play"  "Self Esteem"  "Gotta Get Away"  "Smash It Up"  "All I Want"  "Gone Away"  "I Choose"  "Pretty Fly (for a White Guy)"  "Why Don't You Get a Job"  "The Kids Aren't Alright"  "She's Got Issues"  "Original Prankster"  "Want You Bad"  "Million Miles Away"  "Defy You"  "Hit That"  "(Can't Get My) Head Around You"  "Spare Me the Details"  "Can't Repeat"  "Hammerhead"  "You're Gonna Go Far, Kid"  "Kristy, Are You Doing Okay?"  "Half-Truism"  "Days Go By"  "Cruising California (Bumpin' In My Trunk)"  "Turning Into You"  "Slim Pickens Does the Right Thing and Rides the Bomb to Hell"  "Coming for You"  "Let the Bad Times Roll"  "We Never Have Sex Anymore"  "This Is Not Utopia"  "Make It All Right"
The Kids Will Have Their Say

| The Kids Will Have Their Say SSD |
| --- | --- | --- |

Studioalbumin tiedot
 Äänitetty : joulukuu 1981 – toukokuu 1982, Active Sound & Radiobeat
 Julkaistu: 1982
 Tuottaja(t): Mike Bastarache and Lou Giordano
 Tyylilaji: hardcore punk, thrashcore
 Kesto: 21.00
 Levy-yhtiö: Dischord Records/X-Claim
SSD:n muut julkaisut
|   | The Kids Will Have Their Say 1982 | Get It Away 1983 |
The Kids Will Have Their Say LP on punkyhtye SS Decontrolin debyyttilevy.
Kappaleet > A puoli

Boiling Point – 0.54
Fight Them – 1.07
Do You Even Care – 0.29
Not Normal – 0.52
Wasted Youth – 0.33
Jock Itch – 0.46
Fun to You – 0.34
V.A. – 0.59
How Much Art – 3.05
Kappaleet > B puoli

The Kids Will Have Their Say – 1.20
Headed Straight – 1.29
War Threat – 1.27
Teach Me Violence – 0.36
Screw – 0.21
Who's to Judge – 1.26
Police Beat – 1.58
United – 0.46
The End – 1.28
Jäsenet

Springa – laulu
Al Barile – kitara
Jaime Sciarappa – basso
Chris Foley – rummut
Tadžikistan

Tadžikistan (tadžikiksi Тоҷикистон, Tojikiston; ven. Таджикиста́н, Tadžikistan), virallisesti Tadžikistanin tasavalta (tadžikiksi Ҷумҳурии Тоҷикистон, Jumhurii Tojikiston; ven. Респу́блика Таджикиста́н, Respublika Tadžikistan) on sisämaavaltio Keski-Aasiassa. Sen naapurivaltioita ovat etelässä Afganistan, idässä Kiina, pohjoisessa Kirgisia ja lännessä Uzbekistan. Tadžikistan on Keski-Aasian valtioista pienin. Sen vuoristosta alkaa monia jokia, joiden vettä on käytetty sekä puuvillapeltojen kasteluun että vesivoiman tuottamiseen.
Maantiede

Tadžikistan on Keski-Aasian valtioista pienin. Maan halki kulkevat yhdet maailman korkeimmista vuorijonoista, Pamir ja Altai. Maa sijaitsee 300–7 495 metriä merenpinnan yläpuolella. 93 prosenttia maasta on vuoristoa, ja yli puolet alueesta sijaitsee yli kolmen kilometrin korkeudessa. Maanjäristykset ovat yleisiä; maassa on vuosittain noin 160 järistystä, joista 50 on vakavia. Vuorijonoja halkovat sadat kanjonit, joiden pohjalla kulkee jokia.
Vuoristot ovat vaikeakulkuisia, ja Vuoristo-Badahšanin alue on suuren osan vuotta lähes eristyksissä muusta maasta. Vuorenhuipuista kolme kohoaa yli 7 000 metrin korkeuteen. Korkein huippu on nykyiseltä nimeltään Qullai Somoni (7 495 m). Pysyvän lumen raja kulkee maan länsiosissa 3 500–3 600 metrin korkeudessa ja kohoaa 5 800 metriin idässä. Jäätiköt kattavat runsaat 8 476 neliökilometriä.
Maassa on 947 yli 10 kilometrin mittaista jokea. Jokien yhteispituus on yli 28 500 kilometriä. Joet yhdistyvät jokilaaksoiksi, joissa suurin osa maan väestöstä asuu. Järvistä suurin (380,0 km2) ja tunnetuin on Karakul-suolajärvi 4 200 metrin korkeudessa. Tekojärvistä laajin on Syrdarja-jokeen padottu Qairoqqumin tekojärvi (Kairakkum) maan pohjoisosassa (520,0 km2, tilavuus 4,16 km3) ja tilavuudeltaan suurin Vahš-jokeen padottu Norakin tekojärvi (106,0 km2, tilavuus 10,50 km3).
Tadžikistanin komeimpia eläimiä ovat kotkat ja vuoriston suuret nisäkkäät kuten karhut, jakit ja lumileopardit.
Tadžikistanin ilmasto on mantereinen, alavilla seuduilla myös subtrooppinen. Siellä on paljon puoliaavikkoa ja aavikkoa. Lämpötila riippuu vahvasti maaston korkeudesta. Alavilla mailla heinäkuun päivälämpötilat ovat 23–30 °C ja tammikuun -1...+3 °C (ääriarvona Pantš: heinäkuussa +45 °C, tammikuussa +22 °C). Pamirin itäosassa on heinäkuussa 5–10 °C ja tammikuussa -15°...-20 °C (ääriarvona Bulinkul-järvi: heinäkuussa -8 °C ja tammikuussa -61 °C). selvennä
Eritasoiset suojelualueet kattavat 21 prosenttia tasavallan pinta-alasta. Luonnonpuistoja on neljä ja muita suojelualueita tai kansallispuistoja 13. Pamirin kansallispuisto on Unescon maailmanperintökohde vuodesta 2013.
Tadžikistanin kartta, josta löytyvät 15 suurinta kaupunkia ja keskeisimpiä vesistöjä. Maakuntien hallintokeskukset on vahvennettu.
Politiikka

Tadžikistan on semipresidentiaalinen tasavalta. Lähes heti itsenäistymisensä jälkeen Tadžikistan ajautui sisällissotaan, jonka eri osapuolien tukijoiksi väitetään Venäjää ja Irania. Suurin osa 400 000 venäläisestä pakeni maasta, ja jäljelle jäi vain 25 000. Sisällissota päättyi 1997 rauhansopimukseen, oppositiojohtajat armahdettiin ja yksi heistä nimitettiin varapääministeriksi.
Presidentti valitaan seitsenvuotiskaudelle, ja hän nimittää pääministerin. Kaksikamarisessa parlamentissa on 34 jäsenen ylähuone, joka edustaa eri alueita, ja 63 jäsenen alahuone, joka valitaan suoralla vaalilla viisivuotiskaudelle.
Vuoden 2010 parlamenttivaalit päättyivät presidentti Rahmonin kansandemokraattisen puolueen murskavoittoon. Vaaleja pidettiin jälleen epärehellisinä.
Maaliskuussa 2020 pidetyissä parlamenttivaaleissa presidentti Rahmonin kansandemokraattinen puolue sai 47 parlamentin 63 paikasta. Loput paikat menivät blokkipuolueille. Sosiaalidemokraattinen puolue oli ainoa todellinen oppositiopuolue sen jälkeen kun islamilainen puolue kiellettiin vuonna 2015. Sosiaalidemokraattinen puolue oli vuoden 2020 vaaleissa ainoa puolue, joka ei virallisten tulosten mukaan ylittänyt viiden prosentin äänikynnystä.
Vuonna 2009 asetettu uskontolaki on rajoittanut merkittävästi ajatuksen- ja uskonnonvapautta: uskonnon harjoittaminen ilman valtion lupaa on kielletty. Jehovan todistajat on kielletty maassa vuodesta 2007 ja poliisi kohdistaa heihin kotietsintöjä, pidätyksiä ja jopa 14 tuntia kestäneitä kuulusteluja. Vastoin Yhdistyneiden kansakuntien kidutuksen ja muun julman, epäinhimillisen tai halventavan kohtelun tai rangaistuksen vastaista yleissopimusta Tadžikistan ei ole suostunut tutkimaan tai asettamaan syytteeseen henkilöitä, joiden on väitetty syyllistyneen kuulusteluissa kidutukseen.
Hallinnollinen jako

Tadžikistanin maakunnista yksi on autonominen alue. Pääkaupunki Dušanbe muodostaa oman erillisalueensa. Vanha Karoteginin maakunta on nykyisin keskushallinnon alainen erityisalue.lähde tarkemmin? Alueet jakautuvat edelleen piireihin ja kaupunkeihin.
| Nimi | Tyyppi | Pääkaupunki | Pinta-ala (km2) | Väkiluku (1> 1.2016) |
| --- | --- | --- | --- | --- |
| Hatlon | maakunta | Qurgonteppa | 24 600 | 3 047 800 |
| Sugd | maakunta | Hudžand | 25 200 | 2 511 000 |
| Vuoristo-Badahšan | autonominen alue | Horug | 64 100 | 217 400 |
| Erityisalue | erityisalue | - | 28 600 | 1 972 300 |
| Dušanbe | pääkaupunki | Dušanbe | 100 | 802 700 |
| Tadžikistan, yhteensä | tasavalta | Dušanbe | 142 600 | 8 551 200 |
Talous

Tadžikistan on entisen Neuvostoliiton köyhin osa ja se on ollut pitkään melko köyhä valtio. Inhimillisen kehityksen indeksin (HDI) luokittelussa maa sijoittuu keskitason luokan maiden puoliväliin (indeksiluku 0,624 vuonna 2014). Talous on perustunut paljolti alumiinin ja puuvillan viennille. Kuivuus on aiheuttanut nälänhätää vielä 2000-luvullakin. Siksi Punainen Risti pyysi elokuussa 2001 apua Tadžikistaniin ja Uzbekistaniin. Vuosina 2007–2008 maa sai Maailmanpankin kanavoimaa ruoka-apua ankaran talven aiheuttaman kuluttajahintojen räjähdysmäisen nousun jälkeen. Vuonna 2010 maassa puhkesi polioepidemia, ja EU lahjoitti rahaa rokotusohjelmaan.
Maan merkittävin resurssi on vesi. Tadžikistanista saa alkunsa yli 40 % Keski-Aasian vedestä ja maassa sijaitsee 60 % alueen vesivoimapotentiaalista. Vettä käytetään puuvillan kasteluun, mutta sitä on alettu hyödyntää myös vesivoiman tuottoon. Maailman korkein pato valmistui 1980 maata halkovaan Vahš-jokeen Norakin kaupungin itäpuolelle. Sitäkin suurempaa Rogunia alettiin rakentaa Vahšiin noin 75 kilometriä Norakin padosta yläjuoksulle päin 1976, mutta työt keskeytyivät maan itsenäistyttyä. Tadžikistan on etsinyt rahoitusta hankkeen uudelleenkäynnistämiseen, mutta naapurimaat, etenkin Uzbekistan, vastustivat sitä. Maailmanpankki on päättänyt vuonna 2010 arvioida hankkeen ympäristövaikutuksia. Vuonna 2014 Maailmanpankin toteuttamisselvitys näytti vihreää valoa hankkeelle. Rahoitusta suurhankkeelle on yritetty järjestellä esimerkiksi osakeannilla, mutta näin saavutettiin vain pieni osa tarvittavasta rahoituksesta. Kesällä 2016 hankkeen rakentamisesta vastaava valtionkomissio kuitenkin valitsi suuren italialaisen rakennusyhtiön Salini Impregilon hankkeen päätoteuttajaksi. Rakennushankkeen budjettina oli 3,9 miljardia USD. Hankkeen toteutus on jaettu neljään osaan. Kallein osahanke on 335 metrin korkuisen, maailman korkeimman kivitäytteisen padon rakentaminen (1,95 mrd. USD). Valmistuttuaan Rogunin vesivoimalan on suunniteltu sisältävän kuusi suurta 600 MW:n turbiinia, jolloin voimalan nimellisteho olisi kolmea suurta ydinvoimalayksikköä vastaava 3 600 MW, vesivarojen kausiluonteisuuden vuoksi voimalaa ei patohankkeesta huolimatta kuitenkaan voitaisi käytettää nimellistehollaan kuin ajoittain. Tuotettavalla sähköllä on ajateltu pystyttävän lopettamaan maata vaivannut sähköpula ja ylijäämää myytävän Afganistaniin ja Pakistaniin.
Väestöjakauma

Maan tilastokeskus arvioi väkiluvuksi 8,55 miljoonaa vuoden 2016 alussa. Tätä edeltävä tuorein väestönlaskenta on vuodelta 2010.
Suurin väestöryhmä on tadžikit, joita vuoden 2010 (2000) laskennan mukaan oli 84,3 % (79,9 %). Suurin vähemmistö on uzbekit, joita on 12,2 % (15,3 %) ja muita pienempiä vähemmistöjä ovat kirgiisit 0,8 % (1,1 %) ja venäläiset 0,5 % (1,1 %). Loppuosa 2,2 % (2,6 %) väestöstä muodostuu pienemmistä, väestöosuudeltaan alle 1,0 % etnisistä ryhmistä.
Virallinen kieli ja kansalliskieli on tadžikki, minkä lisäksi Tadžikistanin perustuslain mukaan venäjä on kansojen välisen kommunikaation kieli. Huolimatta köyhyydestä 99,4 % väestöstä on lukutaitoista. 85 % väestöstä on sunneja, šiioja on viisi prosenttia ja muita 10 prosenttia (2007).
Koulutukseen pääsevien naisten väestöosuus laskee voimakkaasti miehiin nähden perustason jälkeisessä koulutuksessa.
Sisällissodan aikana maasta pakeni 300 000 venäläistä Venäjälle. Viisumivapauden ja kielitaidon takia myös monet muut tadžikistanilaiset lähtivät muualle entisen Neuvostoliiton maihin. Vuonna 2007 arvioitiin miljoonan tadžikistanilaisen työskentelevän ulkomailla, etenkin Venäjällä.
Kulttuuri

Tadžikistanin kulttuuri oli ennen valtionrajojen luomista samankaltaista kuin Uzbekistanin. Tadžikistan tunnettiin neuvostoaikana teatteristaan ja kirjailijoista, jotka ylläpitivät kielensä entisaikaista yhteyttä persian kanssa, kun taas neuvostohallinto pyrki korostamaan kielten erillisyyttä. Tadžikistanin kansalliskirjasto on toiminut vuodesta 1933.
Islam oli vahva yhdistävä voima Tadžikistanin taistelussa neuvostovaltaa vastaan ja sisällissodan aikana. Sen vaikutus on kasvanut 2000-luvulla. Joillakin alueilla ei enää myydä alkoholia ja tupakkaa, ja huivin käyttö on lisääntynyt. Myös kielletyt ääriliikkeet ovat saaneet kannattajia etenkin nuorten keskuudessa. Vuonna 2009 Dušanbeen alettiin rakentaa Keski-Aasian suurinta moskeijaa.
Tadžikistanin kulttuurilla on vahvat historialliset yhteydet persialaiseen kulttuuriin. Vanhojen runoilijoiden Omar Khaijamin, Alisher Navoin ja Firdowsīn katsotaan kuuluvan myös Tadžikistanin kulttuuriperintöön. Neuvostoaikana kirjallisuudenkin piti seurata virallisia näkemyksiä.
Kulttuuri > Urheilu

Tadžikistan on osallistunut kesäolympialaisiin vuodesta 1996 ja talviolympialaisiin vuodesta 2002. Sen ensimmäiset mitalit tulivat vuonna 2008, kun Jusup Abdusalomov sai hopeaa painista ja Rasul Bokijev pronssia judosta.
Tadžikistanin jalkapallomaajoukkue ei ole kertaakaan osallistunut maailmanmestaruuskilpailuihin eikä Aasian mestaruuskilpailuihin. Lokakuussa 2010 se oli FIFAn rankingissa sijalla 150. Maassa toimii 50 jalkapalloseuraa, joissa on yhteensä 3 743 rekisteröityä pelaajaa.
Aiheesta muualla

Kuvia tai muita tiedostoja aiheesta Tadžikistan Wikimedia Commonsissa
Vuoden 1982 kuva Qullai Somonista, tuolloiselta nimeltään Kommunismin huippu (7495 m).
Emomali Rahmon on ollut Tadžikistanin valtionpäämies vuodesta 1992 ja presidentti vuodesta 1994.
Tadžikistanin kartta
Rautatieasema Dušanbessa.
The Fourth Legacy

| The Fourth Legacy Kamelot |
| --- | --- | --- |

Studioalbumin tiedot
 Äänitetty : 1999
 Julkaistu: 19. syyskuuta 1999
 Tuottaja(t): Sascha Paeth & Miro
 Tyylilaji: power metal
 Kesto: 48.18
 Levy-yhtiö: Noise
Kamelotin muut julkaisut
| Siége Perilous 1998 | The Fourth Legacy 1999 | The Expedition 2000 |
The Fourth Legacy on power metal -yhtye Kamelotin neljäs studioalbumi. Se julkaistiin 19. Syyskuuta, 1999 Noise Records/Modern Musicin kautta. Se on ensimmäinen albumi, jolla laulaja Roy Khan mainitaan kaikkien kappaleiden kirjoittajana, mikä teki hänestä yhtyeen tärkeimmän lauluntekijän yhdessä perustajan ja kitaristi Thomas Youngbloodin kanssa.
Kappaleet

Kaikki kappaleet säv. ja san. Roy Khan ja Thomas Youngblood.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "New Allegiance" (instrumentaali)  |  | 0.54 |  |  |  |  |  |  |
| 2. | "The Fourth Legacy" |  | 4.55 |  |  |  |  |  |  |
| 3. | "Silent Goddess" |  | 4.15 |  |  |  |  |  |  |
| 4. | "Desert Reign" (instrumentaali)  |  | 1.39 |  |  |  |  |  |  |
| 5. | "Nights of Arabia" |  | 5.26 |  |  |  |  |  |  |
| 6. | "The Shadow of Uther" | Glenn Barry, Khan, Youngblood | 4.45 |  |  |  |  |  |  |
| 7. | "A Sailorman's Hymn" |  | 4.05 |  |  |  |  |  |  |
| 8. | "Alexandria" |  | 3.54 |  |  |  |  |  |  |
| 9. | "The Inquisitor" | Barry, Khan, Youngblood | 4.35 |  |  |  |  |  |  |
| 10. | "Glory" |  | 3.42 |  |  |  |  |  |  |
| 11. | "Until Kingdom Come" |  | 4.11 |  |  |  |  |  |  |
| 12. | "Lunar sanctum" |  | 5.59 |  |  |  |  |  |  |
|  |  |  | 48.18 |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | "Can You Remember" (live)  | 4.27 |  |  |  |  |  |  |  |
|  |  | 52.45 |  |  |  |  |  |  |  |
Arvostelut

| Arvostelut> Lähde | Arvostelut> Arvosana |
| --- | --- |
Amazon.com: 5/5
Imperiumi: 8½/10
The Metal Crypt: 4.5/5
Metal Storm: 8.5/10
Soundi:
Kokoonpano

Kaikki tiedot albumivihkosta.
Kamelot
Roy Khan – laulu
Thomas Youngblood – kitara, taustalaulu
Glenn Barry – bassokitara
Casey Grillo – rummut
Muut muusikot
Miro – koskettimet ja orkesterisovitukset, tuottaja
Sascha Paeth – kitara
Thomas Rettke – taustalaulu kappaleissa "Nights of Arabia", "Until Kingdom Come" ja "Alexandria"
Dirk Bruinenberg – rummut
Robert Hunecke-Rizzo – rummut
Rannveig Sif Sigurðardóttir – taustalaulu kappaleessa "A Sailorman's Hymn"
Cinzia Rizzo – laulu kappaleessa "Nights of Arabia"
Farouk Asjadi – huilu, lyömäsoittimet kappaleessa "Desert Reign"
Andre Neygenfind – kontrabasso kappaleessa "Nights of Arabia"
Fallersleben-jousikvartetto – jouset
Simon McTavish – huilu
Tuotanto
Sascha Paeth – tuottaja, miksaus, masterointi
Derek Gores – kansitaide, design
Thomas Kuschewski – valokuvat
Aiheesta muualla

The Fourth Legacy Discogsissa. (englanniksi)